《别墅芍药盛开沈公辟有诗见嘲次韵代柬》
宋代·陈棣

翰林忆昔咏孤芳，自合移根向玉堂。
贵客亲陪天女手，侍臣应带御炉香。
花前未许退之醉，江上空嗟子美狂。
一夜殷红飘落尽，不堪寂寞对霞觞。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。